พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบ้านบึง อำเภอบ้านบึง จังหวัดชลบุรี ให้แก่นางสาวสกล บุญถนอม และนางสาวองุ่น เฮ้งตระกูล พ.ศ. 2537
ประกาศวันที่ 1994-08-24

content: พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ ของแผ่นดินโดยเฉพาะ ในท้องที่ตำบลบ้านบึง อำเภอบ้านบึง จังหวัดชลบุรี ให้แก่นางสาวสกล บุญถนอม และนางสาวองุ่น เฮ้งตระกูล พ.ศ. ๒๕๓๗
content: ภูมิพลอดุลยเดช ป.ร. ให้ไว้ ณ วันที่ ๑๐ สิงหาคม พ.ศ. ๒๕๓๗ เป็นปีที่ ๔๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบ้านบึง อำเภอบ้านบึง จังหวัดชลบุรี ให้แก่นางสาวสกล บุญถนอม และนางสาวองุ่น เฮ้งตระกูล
content: เพื่อแลกเปลี่ยนกับที่ดินของนางสาวสกล บุญถนอม และนางสาวองุ่น เฮ้งตระกูล จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบ้านบึง อำเภอบ้านบึง จังหวัดชลบุรี ให้แก่นางสาวสกล บุญถนอม และนางสาวองุ่น เฮ้งตระกูล พ.ศ. ๒๕๓๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ชบ. ๔๕๑ โฉนดที่ดินเลขที่ ๔๑๔๗๖ บางส่วน เนื้อที่ประมาณ ๑ งาน ๖๘ ตารางวา ในท้องที่ตำบลบ้านบึง อำเภอบ้านบึง จังหวัดชลบุรี ให้แก่นางสาวสกล บุญถนอม และนางสาวองุ่น เฮ้งตระกูล
sectionNo: 3
content: ภายในแนวเขตตามแผนที่ท้ายพระราชบัญญัตินี้
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงสาธารณสุขรักษาการตามพระราชบัญญัตินี้
content: ผู้รับสนองพระบรมราชโองการ ชวน หลีกภัย นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกระทรวงการคลังได้รับบริจาคและซื้อกรรมสิทธิ์ที่ดินมาเพื่อปลูกสร้างโรงพยาบาลบ้านบึง แต่แนวเขตที่ดินดังกล่าวไม่ติดถนนใหญ่ (ทางหลวงแผ่นดินหมายเลข ๓๔๔ สายชลบุรี - บ้านบึง) โดยมีที่ดินของนางสาวสกล บุญถนอม และที่ดินของนางสาวองุ่น เฮ้งตระกูล
content: คั่นอยู่ เป็นเหตุให้ไม่ได้รับความสะดวกในการสัญจรไปมา แต่นางสาวสกล บุญถนอม ยินดีนำที่ดินของตนซึ่งติดกับถนนใหญ่ (ทางหลวงแผ่นดินหมายเลข ๓๔๔ สายชลบุรี - บ้านบึง) เนื้อที่ประมาณ ๖๐ ตารางวา และนางสาวองุ่น เฮ้งตระกูล ยินดีนำที่ดินของตนที่อยู่ถัดมา เนื้อที่ประมาณ ๒ งาน ๖๘ ตารางวา รวมเนื้อที่ทั้งหมดประมาณ ๓
content: งาน ๒๘ ตารางวา แลกเปลี่ยนกับที่ดินบางส่วนของที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ชบ. ๔๕๑ โฉนดที่ดินเลขที่ ๔๑๔๗๖ ในท้องที่ตำบลบ้านบึง อำเภอบ้านบึง จังหวัดชลบุรี เนื้อที่ประมาณ ๑ งาน ๖๘ ตารางวา เพื่อสร้างถนนเป็นทางเข้าออกโรงพยาบาลบ้านบึง
content: กระทรวงการคลังจึงเห็นควรให้มีการแลกเปลี่ยนที่ราชพัสดุดังกล่าวกับที่ดินของนางสาวสกล บุญถนอม และนางสาวองุ่น เฮ้งตระกูล แต่โดยที่มาตรา ๘ แห่งพระราชบัญญัติที่ราชพัสดุ พ.ศ. ๒๕๑๘
content: บัญญัติให้การโอนกรรมสิทธิ์ที่ราชพัสดุเฉพาะที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะต้องกระทำโดยพระราชบัญญัติ จึงจำเป็นต้องตราพระราชบัญญัตินี้